b'\n_START_ARTICLE_\nPedago\xc5\xa1ka enota za \xc5\xa1port, Filozofska fakulteta v Ljubljani\n_START_PARAGRAPH_\nPedago\xc5\xa1ka enota za \xc5\xa1port deluje na Filozofski fakulteti v Ljubljani, kot organizacijska enota. Ima \xc5\xbee dolgo tradicijo saj je \xc5\xa1port na fakulteti pomemben zaradi razvoja osebnosti in vrednot. Njihovo glavno vodilo je\xc2\xa0\xc2\xbbSit mens sana in corpore sano\xc2\xab. Programi na tem oddelku so vzgojno - izobra\xc5\xbeevalno, preventivno - zdravstveno in rekreativno usmerjeni. \xc5\xa0tudenti se nau\xc4\x8dijo osnov \xc5\xa1porta ali svoje znanje v \xc5\xa1portu \xc5\xa1e dodatno izpopolnijo, nau\xc4\x8dijo se o higieni telesne dr\xc5\xbee, o vplivu napora na telo, o zdravem na\xc4\x8dinu \xc5\xbeivljenja ter o vajah za hrbtenico, spoznajo pa tudi, kako pre\xc5\xbeivljati prosti \xc4\x8das._NEWLINE_\xc5\xa0portna vzgoja na Filozofski fakulteti je obvezna v \xc5\xa1tirih semestrih \xc5\xa1tiriletnih programov. Obveznost lahko opravijo z brezpla\xc4\x8dnimi ali pla\xc4\x8dljivimi programi. Za \xc5\xa1tudente in \xc5\xa1tudentke, ki pa obiskujejo bolonjske \xc5\xa1tudijske programe \xc5\xa1portna vzgoja ni obvezna, lahko pa se prostovoljno vklju\xc4\x8dujejo v programe, ki jih nudi Pedago\xc5\xa1ka enota za \xc5\xa1port._NEWLINE_Pedago\xc5\xa1ka enota za \xc5\xa1port izvaja razli\xc4\x8dne ob\xc5\xa1tudijske dejavnosti, tako se lahko vsi \xc5\xa1tudenti, ki si niso izbrali \xc5\xa1port kot izbirni predmet, vseeno priklju\xc4\x8dijo k \xc5\xa1portnim aktivnostim, ki jih ponujajo. Izvajajo razli\xc4\x8dne aktivnosti v \xc5\xa1portnih dvoranah, kot npr. razne vrste aerobike, ko\xc5\xa1arko, badminton, odbojko. Prav tako pa izvajajo aktivnosti v naravi, npr. smu\xc4\x8danje, hoja in tek v naravi, pohodni\xc5\xa1tvo, planinstvo._NEWLINE_Izbirni predmet \xc5\xa0port in humanistika je na voljo \xc5\xbee od leta 2009/2010 in na ta predmet se lahko prijavijo vsi \xc5\xa1tudentje, ki so vpisani v prenovljene \xc5\xa1tudijske programe filozofske fakultete. Predmet \xc5\xa0port in humanistika pa je vreden 5 kreditnih to\xc4\x8dk._NEWLINE_Predmet je sestavljen iz teoreti\xc4\x8dnega dela ter prakti\xc4\x8dnega dela. \xc5\xa0tudent mora biti na prakti\xc4\x8dnem delu vsaj 10x v enem semestru. Termini za opravljanje prakti\xc4\x8dnega dela so zadnja dva tedna v \xc5\xa1tudijskem letu (konec meseca maja oz. za\xc4\x8detek meseca junija)._NEWLINE_Pedago\xc5\xa1ka enota za\xc2\xa0 \xc5\xa1port izvaja tudi predmet, ki je primeren za \xc5\xa1tudente s posebnimi potrebami. Ravno tako lahko izberejo \xc5\xa1portno panogo zgolj kot obliko rekreacije. \xc5\xa0porti med katerimi lahko izbirajo so objavljeni na urniku (nosilec \xc5\xa1portnih aktivnosti za \xc5\xa1tudente s posebnimi potrebami je Maja Krpan Bo\xc5\xbei\xc4\x8d)._NEWLINE_Predstojnik Pedago\xc5\xa1ke enota za \xc5\xa1port v \xc5\xa1olskem letu 2014/2015 je Gregor Hribar. Ostali predavatelji so Ale\xc5\xa1 Mo\xc4\x8dilnik, Metka Jerman \xc5\xa0enica in Maja Krpan Bo\xc5\xbei\xc4\x8d._NEWLINE_Enota se vklju\xc4\x8duje v Individualna prvenstva Univerze. \xc5\xa0tudentske ekipe sodelujejo v \xc5\xa1portnih igrah kot so ko\xc5\xa1arka, odbojka, nogomet, orientacijski tek in tudi jadranje.'